Návrh komuniké

    Správa o plnení Nového projektu výstavby diaľnic a rýchlostných ciest.

    Vláda vzala na vedomie Správu o plnení Nového projektu výstavby diaľnic a rýchlostných ciest.

     Predložený materiál obsahuje vyhodnotenie plnenia harmonogramu začatia a odovzdávania stavieb do užívania v uvedenom období, zdôvodňuje niektoré neplnenia v tejto oblasti,  popisuje súčasný stav v predprojektovej a projektovej príprave stavieb, analyzuje tendencie vo výdavkoch z titulu valorizácie cien stavieb,  dodatkov k zhotovovateľským zmluvám  a navrhuje východiská na riešenie problémov v tejto oblasti.

    Súčasný stav v príprave a výstavbe diaľnic a rýchlostných ciest, ako aj  financovania vyvolal nutnosť vypracovania nového materálu o súhrnnej aktualizácii nového projektu výstavby diaľnic a rýchlostných ciest a to po schválení štátneho rozpočtu na rok 2003 a pri zohľadnení strednodobého rozpočtového výhľadu.